
AVIZ

asupra proiectului Legii voluntariatului



Biroul  permanent  al   Camerei Deputaţilor a trimis, cu adresa nr. 404 din 9 decembrie 1998, Comisiei pentru drepturile omului, culte şi problemele minorităţilor naţionale, în vederea avizării, proiectul Legii voluntariatului.





În şedinţa din 29 decembrie 1998, Comisia a analizat proiectul de lege şi, ţinând seama de importanţa pe care o are crearea cadrului legislativ propice dezvoltării mişcării voluntariatului în România, a hotărât, cu majoritate de voturi, să îi acorde aviz favorabil. Totodată membrii Comisiei au exprimat preocupări în ce priveşte scăderile mari pe care proiectul de lege le prezintă sub aspectul rigorii soluţiilor propuse şi al acurateţei redacţionale a textelor.

